Parlament kiidab uue kultuurivaldkonna töökava eesmärgid heaks. Vastavateemalises resolutsioonis (P6-TA(2008)0124) osutab parlament siiski, et kultuurisektoril võib olla küll oluline osa Lissaboni eesmärkide saavutamisel, kuid silmist ei tohi kaotada kultuuri kui sellise väärtust. Lisaks kutsuvad parlamendiliikmed komisjoni üles lisameetmeid võtma. Parlament nõuab muu hulgas Euroopa kultuuripärandi kaitse konkreetseid programme ning sobivaid meetmeid loovisikute autoriõiguste kaitsmiseks ja  teostamiseks eelkõige digitaalses keskkonnas.